
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 46/792 (1) 


Συγκρότηση και λειτουργία Δ.Σ. Ταμείου Συντάξεων Προσωπικού 
Αγροτικής Τραπέζης της Ελλάδος. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΥΓΕΙΑΣ ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 4 και 5 του Ν. 1232/82 «Επαναφορά 
σε ισχύ τροποποίηση και συμπλήρωση των διατάξεων του Ν.Δ. 
4352/64 και άλλες διατάξεις» (ΦΕΚ 22/Α/82). 

2. Τηνπαρ. 5 του άρθρου 76 του Ν. 1566/85 (ΦΕΚ 167/Α/85). 

3. Την ΔΙΟΔ/Φ7/195/9412/27.10.86 απόφαση του Υπουργού 
Προεδρίας της Κυβέρνησης (ΦΕΚ 734/Β/86). 

4. Το άρθρο 20 του Ν. 1539/85 (ΦΕΚ 64/5.4.85). 

5. Το άρθρο 19 του Ν. 1599/86 (ΦΕΚ 75/Α/86). 

6. Την Α4/1358/2.10.87 απόφαση Ανάθεση Αρμοδιοτήτων στους 


Υφυπουργούς Υγείας, Πρόνοιας και Κοινωνικών Ασφαλίσεων, αποφα¬ 
σίζουμε: 

Άρθρο 1. 

Συγκρότηση Διοικητικού Συμβουλίου 

1. Το Ταμείο Συντάξεων Προσωπικού Αγροτικής Τραπέζης της Ελ¬ 
λάδος διοικείται από Διοικητικό Συμβούλιο που αποτελείται από πέντε 
μέλη: ' 

α. Από το Διοικητή ή Υποδιοικητή της Αγροτικής Τράπεζας της Ελ¬ 
λάδος ως Πρόεδρο. ^ 

β. Έναν υπάλληλο του Υπουργείου Υγείας - Πρόνοιας και Κοινωνι¬ 
κών Ασφαλίσεων. 

γ. Δύο αντιπροσώπους από την τάξη των ασφαλισμένων και 
δ. Ένα αντιπρόσωπο από την τάξη των συνταξιούχων. 

2. Όλα τα μέλη του Συμβουλίου και ο Πρόεδρος αυτού διορίζονται 
με θητεία τριών (3) ετών καί με ίσο αριθμό αναπληρωτών. Οι αναπλη¬ 
ρωτές των μελών έχουν τις ιδιότητες εκείνων που αναπληρούν. 

Ο αναπληρωτής του Προέδρου είναι ανώτατος υπάλληλος της Αγρο¬ 
τικής Τράπεζας της Ελλάδος, ορίζεται από το Διοικητή και αναπληρώ¬ 
νει τον Πρόεδρο όταν απουσιάζει ή κωλύεται σε όλα τα καθήκοντα και 
τις υποχρεώσεις. 

3. Το Διοικητικό Συμβούλιο βρίσκεται σε απαρτία, όταν τα παρόντα 
μέλη είναι περισσότερα από τα απόντα, μεταξύ των οποίων απαραίτητα 
ο Πρόεδρος ή ο αναπληρωτής του και παίρνει τις αποφάσεις με απόλυτη 
πλειοψηφία των παρόντων, μελών. 

Σε περίπτωση ισοψηφίας, όταν μεν η ψηφοφορία είναι φανερή υπερι¬ 
σχύει η γνώμη υπέρ της οποίας δόθηκε η ψήφος του Προέδρου, όταν δε 
η ψηφοφορία είναι μυστική, η πρόταση απορρίπτεται. 

4. Μέλος του Διοικητικού Συμβουλίου δε μπορεί να διοριστεί, 
α. Άτομο που δεν έχει συμπληρώσει το 25ο έτος της ηλικίας του. 
β. Ο ανίκανος να αναλάβει, ή να διατηρήσει δημόσιο λειτούργημα. 

γ. Όποιος βρίσκεται σε οποιαδήποτε συνεχή οικονομική σχέση με τό 
Ταμείο. 

δ. Άτομο που δεν έχει την ελεύθερη διαχείριση της περιουσίας του. 
ε. Όποιος δεν έχει την Ελληνική Ιθαγένεια, και 
στ. Για τα μέλη του Συμβουλίου που είναι αντιπρόσωποι των ασφαλι¬ 
σμένων, όποιος δεν έχει συμπληρώσει χρόνο πραγματικής υπηρεσίας 
στην Α.Τ.Ε. τουλάχιστον πέντε (5) ετών. 

Αν κάποιο από τα μέλη του Συμβουλίου χάσει μετά το διορισμό του, 
την ιδιότητα με την οποία έγινε ο διορισμός, ή δημιουργηθούν για το 
πρόσωπό του οι αρνητικές προϋποθέσεις των στοιχείων β-ε της παρα¬ 
γράφου αυτής, εκπίπτει από το αξίωμα, με απόφαση του Υπουργού 
Υγείας, Πρόνοιας και Κοινωνικών Ασφαλίσεων, η οποία λαμβάνεται 
μετά από πρόταση του Διοικητικού Συμβουλίου ή και αυτεπάγ- 
γελτα. 

5. Ο Υπουργός μετά από πρόταση του Διοικητικού Συμβουλίου μπο¬ 
ρεί να κηρύξει έκπτωτο μέλος αυτού, το οποίο αδικαιολόγητα θα απου¬ 
σιάσει σε τρεις τουλάχιστον συνεχείς συνεδριάσεις του Συμβουλίου. 

6. Τα μέλη που διορίζονται, σε αντικατάσταση αυτών που εκπίπτουν, 
πεθαίνουν ή αποχωρούν με οποιοδήποτε τρόπο από το Συμβούλιο, διο¬ 
ρίζονται για το υπόλοιπο της θητείας εκείνων που αντικατέστησαν. 

7. Σε περίπτωση που έχει λήξει η θητεία των μελών του Διοικητικού 
Συμβουλίου, αυτή παρατείνεται αυτοδικαίως μέχρι του διορισμού νέων 
μελών, όχι όμως περισσότερο από τρεις μήνες από της λήξεώς της. 

8. Τα μέλη του Διοικητικού Συμβουλίου κατά την άσκηση των καθη¬ 
κόντων τους έχουν τις ευθύνες των δημοσίων υπαλλήλων και απολαμ¬ 
βάνουν την προστασία που έχει θεσπισθεί υπέρ αυτών. 

9. Ο Διευθυντής του Ταμείου εισηγείται στον Πρόεδρο και το Διοικη¬ 
τικό Συμβούλιο όλες τις υποθέσεις του Ταμείου που εμπίπτουν στην αρ- 
μοδιότητά του, εκτός από εκείνες τις οποίες εισηγείται στο Διοικητικό 
Συμβούλιο ο Πρόεδρος, ή μέλος αυτού, ως ειδικός εισηγητής, οριζόμε¬ 
νος με απόφαση του Διοικητικού Συμβουλίου. 

10. Καθήκοντα Γραμματέα του Διοικητικού Συμβουλίου εκτελεί 
ένας υπάλληλος του Ταμείου που ορίζεται με τον αναπληρωτή του με 
πράξη του Προέδρου του Διοικητικού Συμβουλίου. 

Σε περίπτωση απουσίας ή κωλύματος του Γραμματέα και του ανα- 
πληρωτού του, τα καθήκοντά του εκτελεί υπάλληλος του Ταμείου ο 
οποίος ορίζεται από το Διοικητικό Συμβούλιο του Ταμείου. 

Άρθρο 2. 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί το Ταμείο, διαχειρίζεται την πε¬ 
ριουσία του και ειδικότερα: 

α. Έχει την επιμέλεια της κανονικής εισπράξεως των πόρων του Τα¬ 
μείου. 

β. Διαχειρίζεται τα κεφάλαια του Ταμείου, με βάση τις διατάξεις του 
υπάρχοντος καταστατικού και τη γενική νομοθεσία που διέπει τους Ορ¬ 
γανισμούς Κοινωνικής Ασφαλίσεως. 

γ. Αποφασίζει για την τοποθέτηση των κεφαλαίων, την εκποίηση, 
υποθήκευση και ενεχυρίαση των περιουσιακών Στοιχείων του Ταμείου, 
τη σύναψη συμβάσεων με την Α.Τ.Ε. και τις θυγατρικές της Εταιρείες 
για βελτίωση των παροχών του Ταμείου και συμβιβάζεται ή παραιτεί- 
ται από δικαστικό αγώνα. 

δ. Αποφασίζει για την απονομή των παροχών (όταν η χορήγησή τους 
δεν ανατίθεται σε άλλα όργανα) και έχει τη μέριμνα για την ταχεία και 
κανονική χορήγησή τους. · 

ε. Εγκρίνει τον ετήσιο προϋπολογισμό και απολογισμό του Ταμείου, 
στ. Εγκρίνει κάθε δαπάνη που αφορά τη γενικότερη λειτουργία του 
Ταμείου. 

ζ. Λαμβάνει και υποδεικνύει μέτρα για τη βελτίωση και εκπλήρωση 
τωι^ σκοπών του Ταμείου. 

η. Αποφασίζει για τη χορήγηση Δανείων στους συνταξιούχους του 
Ταμείου με βάση τις κείμενες διατάξεις και Υπουργικές Αποφάσεις. 

θ. Διορίζει τους απαραίτητους πληρεξούσιους δικηγόρους για την 
υπεράσπιση των υποθέσεων του Ταμείου. 

ι. Αποφασίζει και εισηγείται αρμοδίως την τροποποίηση ή συμπλή¬ 
ρωση των διατάξεων του καταστατικού του Ταμείου. 

ια. Αποφασίζει για την προμήθεια ειδών ή για την εκτέλεση έργων 
και εγκρίνει τη διενέργεια διαγωνισμών, όπου αυτοί προβλέπονται από 
τις διατάξεις της ισχύουσας νομοθεσίας. 

2. Το Ταμείο δε δεσμεύεται απέναντι σε τρίτους παρά μόνο με από¬ 
φαση του Διοικητικού Συμβουλίου του. 

Άρθρο 3. 

Αρμοδιότητες Προέδρου 

Ο Πρόεδρος του Διοικητικού Συμβουλίου, έχει τις εξής αρμοδιότη¬ 
τες: 

α. Καταρτίζει την ημερήσια διάταξη των συνεδριάσεων μετά από ει- 
σήγηση του Διευθυντή του Ταμείου και ανάλογα με τις υφιστάμενες 
υπηρεσιακές ανάγκες συγκαλεί το Διοικητικό Συμβούλιο και Διευθύνει 
τις συνεδράσεις του. 

β. Έχει την επιμέλεια για την εκτέλεση, από το Διευθυντή του Τα¬ 
μείου, των αποφάσεων που λαμβάνονται από το Διοικητικό Συμβούλιο, 
γ. Εκπροσωπεί το Ταμείο ενώπιον κάθε αρχής και των Δικαστηρίων. 
Είναι δυνατόν όμως, να ανατεθεί, με απόφαση του Διοικητικού Συμ¬ 
βουλίου, η εκπροσώπηση του Ταμείου σε άλλο μέλος του Διοικητικού 
Συμβουλίου. 

δ. Υπογράφει όλα τα εντάλματα πληρωμών και εισπράξεων, τις επι¬ 
ταγές και κάθε άλλο έγγραφο που αφορά τη λειτουργία του Ταμείου, με 
εξαίρεση εκείνα των οποίων την υπογραφή το Διοικητικό Συμβούλιο 
αναθέτει στον αρμόδιο Διευθυντή. 

Άρθρο 4. 

Λειτουργία Διοικητικού Συμβουλίου 
1. Το Διοικητικό Συμβούλιο συνεδριάζει τακτικά μεν τέσσερις (4) φο¬ 
ρές το μήνα, έκτακτα σε όποτε κατά την κρίση του Προέδρου παραστεί 
ανάγκη, ή το ζητήσουν εγγράφως τρία τουλάχιστον τακτικά μέλη του. 
Στην τελευταία αυτή περίπτωση, ο Πρόεδρος είναι υποχρεωμένος να 


ορίσει συνεδρίαση μέσα σε 48 ώρες από την υποβολή της αιτήσεως με 
θέματα αυτά που αναγράφονται στην αίτηση. 

Αν δεν επιτευχθεί απαρτία τα θέματα αυτά αναγράφονται πρώτα 
στην ημερήσια διάταξη της επόμενης τακτικής συνεδριάσεως. 

Οι συνεδριάσεις του Διοικητικού Συμβουλίου πραγματοποιούνται 
ύστερα από έγγραφη πρόσκληση του Προέδρου, ή αν αυτός κωλύεται, 
του αναπληρωτή του. 

2. Η έγγραφη πρόσκληση στη συνεδρίαση κοινοποιείται στα μέλη 
τουλάχιστον δύο μέρες πριν από την ημέρα που πρόκειται να πραγματο¬ 
ποιηθεί η συνεδρίαση. 

Η συντόμευση αυτού του χρονικού διαστήματος, επιτρέπεται μόνο σε 
περίπτωση επείγουσας ανάγκης που να μπορεί να δικαιολογηθεί από 
τον Πρόεδρο ή τον αναπληρωτή του. 

Στην πρόσκληση της συνεδριάσεως, αναγράφεται πάντοτε ο τόπος, η 
ημέρα και η ώρα της συνεδριάσεως, καθώς και τα θέματα της ημερή¬ 
σιας διατάξεως. 

3. Αν το τάκτικό μέλος του Διοικητικού Συμβουλίου κωλύεται να πα¬ 
ραστεί σε συνεδρίαση, πρέπει να ειδοποιήσει χωρίς υπαίτια καθυστέ¬ 
ρηση, είτε απευθείας τον αναπληρωτή του. 

4. Το Διοικητικό Συμβούλιο δικαιούται να αποφασίζει την αναγραφή 
κάποιου θέματος στην ημερήσια διάταξη της επόμενης συνεδριάσεως. 
Θέμα που δεν αναγράφεται στην ημερήσια διάταξη είναι δυνατό με από¬ 
φαση του Διοικητικού Συμβουλίου, να συζητηθεί στην ίδια συνεδρίαση, 
απόφαση όμως γι’ αυτό δεν είναι δυνατό να ληφθεί, αν δεν είναι παρόντα 
όλα τα μέλη του Διοικητικού Συμβουλίου, ή αν δεν αναγνωρισθεί από 
όλα τα παρόντα κατά τη συνεδρίαση μέλη ότι πρόκειται για θέμα 
επείγον. 

5. Οι ψηφοφορίες του Διοικητικού Συμβουλίου είναι πάντοτε φανερές, 
εκτός αν πρόκειται για προσωπικά ζητήματα μελών του Διοικητικού 
Συμβουλίου ή όταν εκ των προτέρων καθορίζεται αυτό από το Διοικη¬ 
τικό Συμβούλιο. 

' 6. Για τις συζητήσεις που γίνονται και τις αποφάσεις που λαμβάνο- 
νται στο Διοικητικό Συμβούλιο με τη μέριμνα του Διευθυντή του Τα¬ 
μείου, τηρούνται από το Γ ραμματέα του Διοικητικού Συμβουλίου συνο¬ 
πτικά πρακτικά, τα οποία μετά την επικύρωσή τους από το Διοικητικό 
Συμβούλιο, υπογράφονται από τον Πρόεδρο, τα μέλη του Διοικητκού 
Συμβουλίου που ήταν παρόντα στη συνεδρίαση, το Διευθυντή του Τα¬ 
μείου και τον Γραμματέα του Διοικητικού Συμβουλίου. 

7. Περίληψη των αποφάσεων που λήφθηκαν είναι δυνατό να ανακοι¬ 
νώνονται μόνο μετά από απόφαση του Διοικητικού Συμβουλίου. 

8. Απαγορεύεται η ανακοίνωση, από τα μέλη του Διοικητικού Συμ¬ 
βουλίου, σε τρίτους, των πρακτικών των συνεδριάσεων καθώς και των 
όσων συζητήθηκαν κατά τις συνεδριάσεις του Διοικητικού Συμβου¬ 
λίου. 

9. Όταν πρόκειται να συζητηθεί από το Διοικητικό Συμβούλιο θέμα 
που αφορά ιδιωτικά συμφέροντα ενός μέλους του ή συγγενούς του μέ¬ 
λους μέχρι τέταρτου βαθμού, δεν είναι δυνατό να παραστεί το μέλος 
κατά τη συζήτηση. 

Η απόφαση του Διοιητικού Συμβουλίου για την εξαίρεση μέλους του 
λαμβάνεται, ύστερα από πρόταση του ενδιαφερομένου, που υποχρεώνε¬ 
ται να προβεί σε σχετική δήλωση, ή κάθε άλλου μέλους του Συμβουλίου. 

10. Οι αποφάσεις του Διοικητικού Συμβουλίου δεν εκτελούνται πριν 
από την επικύρωση των πρακτικών. Η επικύρωση των πρακτικών γίνε¬ 
ται από το Διοικητικό Συμβούλιο στην επόμενη συνεδρίαση από εκείνη 
που λήφθηκαν οι αποφάσεις, εκτός από την περίπτωση όπου το Διοικη¬ 
τικό Συμβούλιο κρίνει ότι επείγουσα ανάγκη επιβάλλει την άμεση επικύ¬ 
ρωσή τους ως προς ορισμένα θέματα. 

11. Μετά την επικύρωση των πρακτικών, ο Διευθυντής του Ταμείου 
ανακοινώνει στο Διοικητικό Συμβούλιο τις ενέργειές του για τις προη¬ 
γούμενες αποφάσεις καθώς και κάθε άξιο λόγου έγγραφο που έλαβε το 
Ταμείο στο διάστημα που μεσολάβησε από την προηγούμενη συνε¬ 
δρίαση. 

12. Στην πρώτη συνεδρίαση κάθε μήνα, ο Διευθυντής του Ταμείου 
ανακοινώνει στο Διοικητικό Συμβούλιο την οικονομική κατάσταση του 
Ταμείου και τα έσοδα και έξοδα που πραγματοποιήθηκαν τον προηγού¬ 
μενο μήνα. 

Άρθρο 5. 

Κυβερνητικός Επίτροπος 

1. Στις συνεδριάσεις του Διοικητικού Συμβουλίου παρίσταται Κυβερ¬ 
νητικός Επίτροπος, ο οποίος δεν έχει δικαίωμα ψήφου. 

2. Κυβερνητικός Επίτροπος όπως και ο αναπληρωτής αυτού, διορί¬ 
ζεται με απόφαση του Υπουργού Υγείας, Πρόνοιας και Κοινωνικών 
Ασφαλίσεων και επιλέγεται μεταξύ των υπαλλήλων που υπηρετούν στο 
Υπουργείο Υγείας, Πρόνοιας και Κοινωνικών Ασφαλίσεων. 

Καλείται δε πάντοτε σε όλες τις συνεδριάσεις του Διοικητικού Συμ¬ 
βουλίου, αλλιώς οι συνεδριάσεις είναι άκυρες. 

Η θητεία του Κυβερνητικού Επιτρόπου και του αναπληρωτού του εί¬ 
ναι η ίδια με αυτή των μελών του Διοικητικού Συμβουλίου του Ταμείου. 

3. Ο Κυβερνητικός Επίτροπος μπορεί να παίρνει το λόγο για οποιο- 
δήποτε θέμα και να υποβάλλει προτάσεις. 

Ακόμα, μπορεί να ζητήσει την αναστολή εκτελέσεως κάθε αποφά- 
σεως του Διοικητικού Συμβουλίου του Ταμείου, μέσα σε 48 ώρες από τη 
λήψη της, με έγγραφο που θα υποβάλλει στον Υπουργό Υγείας, Πρό¬ 
νοιας και Κοινωνικών Ασφαλίσεων, αν κρίνει ότι η απόφαση αντίκειται 
στις διατάξεις νόμων που ισχύουν, διαταγμάτων, κανονισμών και 
Υπουργικών Αποφάσεων που διέπουν τη λειτουργία του Ταμείου. Οι 
αποφάσεις του Διοικητικού Συμβουλίου, για τις οποίες ζητήθηκε η ανα¬ 
στολή εκτελέσεως από τον Κυβερνητικό Επίτροπο εκτελούνται μόνον 
αφού άρει τη διαφωνία ο Υπουργός Υγείας, Πρόνοιας και Κοινωνικών 
Ασφαλίσεων με απόφασή του κατόπιν σχετικής αιτήσεως του Διοικητι¬ 
κού Συμβουλίου που υποβάλλεται από τον Πρόεδρό του ή τον Κυβερνη¬ 
τικό Επίτροπο. 

Η απόφαση του Υπουργού είναι υποχρεωτική για το Ταμείο. Σε περί¬ 
πτωση που ο Υπουργός δεν κοινοποιήσει στο Ταμείο μέσα σε 15 ημέρες 
από τη λήψη της σχετικής αιτήσεως την απόφασή του επι της διαφω¬ 
νίας, το Διοικητικό Συμβούλιο αποφασίζει την εκτέλεση της αποφά- 
σεως, για την οποία είχε προκύψει διαφωνία. 

4. Ο Κυβερνητικός Επίτροπος έχει το δικαίωμα να αναστέλλει μία 
φορά μέχρι την επόμενη συνεδρίαση την εκτέλεση οποιασδήποτε αποφά- 
σεως του Διοικητικού Συμβουλίου για την οποία θα μπορούσε να διατυ¬ 
πώσει αιτιολογημένες επιφυλάξεις που αναφέρονται σε ουσιαστικά συμ¬ 
φέροντα του Ταμείου ή σε γενικότερα κρατικά συμφέροντα. 

Στην περίπτωση αυτή το Διοικητικό Συμβούλιο του Ταμείου μπορεί 
στην επόμενη συνεδρίασή του με πλειοψηφία των δύο τρίτων τουλάχι¬ 
στον του συνόλου των μελών του να διατάξει την εκτέλεση της αποφά- 
σεως της οποίας η ισχύς έχει ανασταλεί έστω και αν διαφωνεί ο Κυβερ¬ 
νητικός Επίτροπος. 

Οι συνεδριάσεις του Διοικητικού Συμβουλίου θεωρούνται ότι έγιναν 
νόμιμα και σε περίπτωση απουσίας του Κυβερνητικού Επιτρόπου ή του 
αναπληρωτή του, εφόσον αυτοί έχουν προσκληθεί κανονικά και δεν προ- 
σήλθαν. 

Άρθρο 7. 

Αποζημίωση των μελών του Διοικητικού Συμβουλίου 

Στον Πρόεδρο, τον Κυβερνητικό Επίτροπο, τα μέλη, τον Εισηγητή 
και το Γραμματέα του Διοικητικού Συμβουλίου του Ταμείου παρέχεται 
αποζημίωση σύμφωνα με όσα ορίζονται κάθε φορά από τις ισχύουσες 
διατάξεις. 

Ο Πρόεδρος του Διοικητικού Συμβουλίου δικαιούται επιπρόσθετα και 
μηνιαία πάγια αποζημίωση σύμφωνα με όσα ορίζονται κάθε φορά από 
τις ισχύουσες διατάξεις. 

Κατά τα λοιπά ισχύουν και εφαρμόζονται οι διατάξεις του άρθρου 19 
του Ν. 1599/1986 (ΦΕΚ 75/Α/86) και του άρθρου 20 του Ν. 
1539/85 (ΦΕΚ 64/Α/85). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 5 Νοεμβρίου 1987 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦ ΥΓΕΙΑΣ, Ι1Ρ/ΝΟΙΑΣ & ΚΟΙΝ. ΑΣΦ/ΣΕΟΝ 

Α. ΚΑΚΛΑΜΑΝΗΣ Ν. ΡΙΖΟΓΙΑΝΝΗΣ 

- ♦- 

Αριθ. Δ2α/28717 ' (2) 

Ορισμός αναγκαιούντος προσωπικού και έγκριση πρόσληψης αυτού 

στον Κρατικό Παιδικό Σταθμό Αδένδρου - Θεσ/νίκης. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: α) του άρθρου 9 του Ν. 1476/84^ β) του άρθρου 5 
Κεφ. Β' του Ν. 993/79. 

2. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοιν. Ασφαλίσεων 1358/2.10.87 (ΦΕΚ 535/5.10.87 
τ.Β). 

3. Την Πράξη του Υπουργού Προεδρίας της Κυβέρνησης 213/ 
11.5.87. 

4. Τις απρόβλεπτες και επείγουσες ανάγκες του Σταθμού που δεν 
μπορούν να καλυφθούν από το υπάρχον προσωπικό ή με απόσπαση. 

5. Το αριθ. 264/12.10.87 έγγραφο του ΚΠΣ Αδένδρου, αποφασί¬ 
ζουμε: 

Ορίζουμε τον αριθμό του αναγκαιούντος για πρόσληψη προσωπικού 


στον Κρατικό Παιδικό Σταθμό Αδένδρου - Θεσ/νίκης σε μία (1) μαγεί¬ 
ρισσα και σε ένα (1) άτομο για βοηθητικές εργασίες, με σχέση εργασίας 
ιδιωτ. δικαίου για χρονικό διάστημα μέχρι οχτώ (8) μήνες και εγκρί¬ 
νουμε την απόφαση του Δ/κού Συμβουλίου του Σταθμού που πάρθηκε 
στην αριθμ. 17/30.9.87 συνεδρίασή του για την πρόσληψη από 

I. 10.87 της Θεανώς Μπουτζίκου συζ. Τριαντάφυλλου, μαγείρισσας 
και Ευγενίας Τρούση συζ. Γεωργ., προσωπικού βοηθητικών εργασιών, 
για την αντιμετώπιση των λειτουργικών αναγκών του Σταθμού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 2 Νοεμβρίου 1987 

Η ΥΦΥΠΟΥΡΓΟΣ 

ΣΥΛΒΑ ΑΚΡΙΤΑ 

- 4 - 

Αριθ. Α2α/28821 · . (3) 

Προσωρινή πρόσληψη προσωπικού στο Θεραπευτήριο Χρονιών Παθή¬ 
σεων Παίδων Κομοτηνής. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: α) του άρθρου 9 του Ν. 1476/84, β) του άρθρου 5 
Κεφ. Β' του Ν. 993/79. 

2. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοιν. Ασφαλίσεων 1358/2.10.87 (ΦΕΚ 535/5.10.87 τ.Β') 
«Ανάθεση αρμοδιοτήτων στους Υφυπουργούς Υγείας, Πρόνοιας και 
Κοινωνικών Ασφαλίσεων». 

3. Την Πράξη του Υπουργού Προεδρίας της Κυβέρνησης αριθ. 213/ 

II. 5.87. 

4. Τις απρόβλεπτες και επείγουσες ανάγκες του θεραπευτηρίου που 
δεν μπορούν να καλυφθούν από το υπάρχον προσωπικό ή με απόσπαση. 

5. Το απόσπασμα πρακτικού της αριθ. 12/13.10.87 συνεδρίασης 
του Δ.Σ. του Θ.Χ.Π. Παίδων Κομοτηνής. 

6. Το έγγραφο του Θ.Χ.Π.Π. Κομοτηνής αριθ. 959/14.10.87, 
αποφασίζουμε: 

Ορίζουμε τον αριθμό του αναγκαιούντος για πρόσληψη προσωπικού 
στο Θεραπευτήριο Χρονιών Παθήσεων Παίδων Κομοτηνής σε μία (1) 
θαλαμηπόλο, με σχέση εργασίας ιδιωτικού δικαίου για χρονικό διά¬ 
στημα μέχρι οκτώ (8) μήνες για την αντιμετώπιση των λειτουργικών 
αναγκών του Θεραπευτηρίου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 2 Νοεμβρίου 1987 

Η ΥΦΥΠΟΥΡΓΟΣ 

ΣΥΛΒΑ ΑΚΡΙΤΑ 

-♦- 

Αριθ. Α2α/29222 (4) 

Ορισμός αναγκαιούντος προσωπικού και έγκριση πρόσληψης αυτού 
στον Κρατικό Παιδικό Σταθμό Άνω Κυψέλης. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: α) του άρθρου 9 του Ν. 1476/84, β) του άρθρου 5 
Κεφ. Β' του Ν. 993/79 Λ 

2. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοιν. Ασφαλίσεων 1358/2.10.87 (ΦΕΚ 535/5.10.87 
τ.Β). . 

3. Την Πράξη του Υπουργού Προεδρίας της Κυβέρνησης αριθ. 213/ 
11.5.87. 

4. Τις απρόβλεπτες και επείγουσες ανάγκες του Σταθμού που δεν 
μπορούν να καλυφθούν από το υπάρχον προσωπικό ή με απόσπαση. 

5. Το απόσπασμα πρακτικού της αριθ. 25/19.10.87 συνεδρίασης 
του Δ.Σ. του Κ.Π.Σ. Άνω Κυψέλης. 

6. Το αριθ. 301/20.10.87 έγγραφο του Κ.Π.Σ. Άνω Κυψέλης, 
αποφασίζουμε: 

Ορίζουμε τον αριθμό του αναγκαιούντος για πρόσληψη προσωπικού 
στον Κρατικό Παιδικό Σταθμό Άνω Κυψέλης σε ένα (1) άτομο για βοη¬ 
θητικές εργασίες, με σχέση εργασίας ιδιωτ. δικαίου για χρονικό διά¬ 
στημα μέχρι οκτώ (8) μήνες και εγκρίνουμε την απόφαση του Δ.Σ. του 
Σταθμού που πάρθηκε στην αριθ. 25/19.10.87 συνεδρίαση του για την 
πρόσληψη της Λατζουράκη Αγγελικής του Φιλίππου προσωπικού βοηθ. 
εργασιών από αναλήψεως υπηρεσίας για την αντιμετώπιση των λει¬ 
τουργικών αναγκών του ανωτέρω Σταθμού. 

Η απόφαση αυτή να δημοσιευθεί στην Εφημερίδα της Κυβερνή-' 
σεως. 

Αθήνα, 2 Νοεμβρίου 1987 

Η ΥΦΥΠΟΥΡΓΟΣ 

ΣΥΛΒΑ ΑΚΡΙΤΑ 

-♦- 

Αριθ. Α2α/29059 (5) 

Προσωρινή πρόσληψη προσωπικού στον Κρατικό Παιδικό Σταθμό 

Ελευθερούπολης Καβάλας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: α) του άρθρου 9 του Ν. 1476/84, β) του άρθρου 5 
Κεφ. θ' του Ν. 993/79. 

2. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοιν. Ασφαλίσεων 1358/2.10.87 (ΦΕΚ 535/5.10.87 
τ.Β'). 

3. Την Πράξη του Υπουργού Προεδρίας της Κυβέρνησης αριθ. 213/ 
11.5.87 «εφάπαξ έγκριση για προσωρινές προσλήψεις σε Ιδρύματα 
Κοινών. Πρόνοιας». 

4. Το απόσπασμα πρακτικού της αριθ. 17/6.10.87 συνεδρίασης του 
Δ.Σ. του Κ.Π.Σ. Ελευθερούπολης. 

5. Το έγγραφο της Δ/νσης Κοιν. Πρόνοιας της Νομαρχίας Καβάλας 
αριθ. Φ.7γ/877/4740/12.10.87. 

6. Τις επείγουσες και απρόβλεπτες ανάγκες. 

Το γεγονός ότι οι ανάγκες αυτές δεν μπορούν να καλυφθούν από το 
προσωπικό που υπηρετεί ή με απόσπαση, αποφασίζουμε: 

Ορίζουμε τον αριθμό του αναγκαιούντος προσωπικού για πρόσληψη 
στον Κρατικό Παιδικό Σταθμό Ελευθερούπολης Καβάλας, σε μία (1) 
μαγείρισσα και εγκρίνουμε την αριθ. 17/6.10.87 απόφαση του Δ/κού 
του Συμβουλίου, για προσωρινή πρόσληψη της Μαρίας Σταματάκη χή¬ 
ρας Σταύρου, από 19.10.87, για χρονικό διάστημα μέχρι οκτώ (8) μη¬ 
νών και πάντως όχι πέρα της οριστικής πλήρωσης της κενής οργανικής 
θέσης με σχέση εργασίας ιδιωτικού δικαίου, για την αντιμετώπιση επει- 
γουσών αναγκών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 2 Νοεμβρίου 1987 

Η ΥΦΥΠΟΥΡΓΟΣ 

ΣΥΛΒΑ ΑΚΡΙΤΑ 

-♦- 

Αριθ. Δ2α/29072 ' (6) 

Ορισμός αναγκαιούντος προσωπικού και έγκριση πρόσληψης προσωπι¬ 
κού στον Κρατικό Παιδικό Σταθμό Ν. Χαλκηδόνας Θεσ/νίκης. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: α) του άρθρου 9 του Ν. 1476/84, β) του άρθρου 5 
Κεφ. Β' του Ν. 993/79. 

2. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοιν. Ασφαλίσεων 1358/2.10.87 (ΦΕΚ 535/5.10.87 
τ.Β'). 

3. Την Πράξη του Υπουργού Προεδρίας της Κυβέρνησης αριθ. 213/ 
11.5.87. 

4. Τις απρόβλεπτες και επείγουσες ανάγκες του Σταθμού που δεν 
μπορούν να καλυφθούν από το υπάρχον προσωπικό ή με απόσπαση. 

5. Το απόσπασμα πρακτικού της αριθ. 17/7.10.87 συνεδριάσεως 
του Δ.Σ. του ΚΠΣ Ν. Χαλκηδόνας - Θεσ/νίκης. 

6. Το αριθ. ΔΚΠ/ΠΠ/17713/13.10.87 έγγραφο της Δ/νσης 
Κοιν. Πρόνοιας Νομ. Θεσ/νίκης, αποφασίζουμε: 

Ορίζουμε τον αριθμό του αναγκαιούντος για πρόσληψη προσωπικού 
στον Κρατικό Παιδικό Σταθμό Ν. Χαλκηδόνας - Θεσ/νίκης σε μία (1) 
μαγείρισσα με σχέση εργασίας ιδιωτ. διακαίου για χρονικό διάστημα 
μέχρι οχτώ (8) μήνες και εγκρίνουμε την απόφαση του Δ/κού Συμβου¬ 
λίου του Σταθμού που πάρθηκε στην αριθμ. 17/7.10.87 συνεδρίασή 
του για την προσωρινή πρόσληψη της Δήμητρας Τσιγκάκη συζ. Ηλία 
από 1.11.87, για την αντιμετώπιση των λειτουργικών αναγκών του 
ΚΠΣ Ν. Χαλκηδόνας. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 2 Νοεμβρίου 1987 

Η ΥΦΥΠΟΥΡΓΟΣ 

ΣΥΛΒΑ ΑΚΡΙΤΑ 
-♦- 

Αριθ. Ε5/7075 (7) 

Πρακτική άσκηση στο επάγγελμα σπουδαστών Τ.Ε.Ι. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

' Εχοντας υπόψη: 

1. Την Ε5/2101/87 (ΦΕΚ 209 τ.Β'/23.4.87) κοινή απόφαση των 
Υπουργών Εθνικής Παιδείας και Θρησκευμάτων και Εσωτερικών. 

2. Το με αρ. πρωτ. 5448/30.9.87 έγγραφο του Νομαρχιακού Τα¬ 
μείου Εύβοιας. 

3. Την από 18.2.1987 με αριθμ. πρωτ. Η/1022 (ΦΕΚ 84 τ.Β’/ 
87) κοινή απόφαση του Πρωθυπουργού και Υπουργού Εθνικής Παι¬ 
δείας και Θρησκευμάτων, αποφασίζουμε: 

1. Τροποποιούμε την παράγραφο 3 της Ε5/2101/87 (ΦΕΚ 209 
τ.Β’/23.4.87) κοινής απόφασης των Υπουργών Εθνικής Παιδείας και 
Θρησκευμάτων και Εσωτερικών που ορίζει την περίοδο εφαρμογής της 
την οποία και παρατείνουμε για δύο ακόμη περιόδους και συγκεκριμένα 
για την περίοδο από 1.10.87 - 31.3.88 και 1.4.88 - 30.9.88. 

2. Κατά τα λοιπά ισχύουν οι παράγραφοι 1 και 2 της Ε5/2101/87 
κοινής απόφασης των Υπουργών Εθνικής Παιδείας και Θρησκευμάτων 
και,Εσωτερικών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 8 Οκτωβρίου 1987 

οι ΥΠΟΥΡΓΟΙ 

ΕΣΩΤΕΡΙΚΟΝ ΥΦ. ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

Α. ΤΣΟΧΑΤΖΟΠΟΥΛΟΣ I. ΚΩΝΣΤΑΝΤΙΝΙΔΗΣ 

- ♦ - 

Αριθ. Δ. 5616/3313 (8) 

Πρόσληψη Γενικού Διευθυντή στην Κτηματική Εταιρεία του Δημοσίου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΚΑΙ ΑΝΑΠΛΗΡΩΤΗΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 16 παρ. 2 του Ν. 973/79 (ΦΕΚ 226/ 
27.9.1979 τ.Α’.) «Περί συστάσεως Κτηματικής Εταιρείας του Δημο¬ 
σίου». 

2. Τις διατάξεις του άρθρου 1 παρ. 4 του άρθρου 6 του Νόμου 1256/ 
1982 (ΦΕΚ 65/ 31.5.1982 τ.Α'.) «Για την πολυθεσία, την πολυαπα- 
σχόληση και την καθιέρωση ανωτάτου ορίου απολαβώ.’ στο Δημόσιο 
Τομέα κλπ», αποφασίζουμε: 

Καθορίζουμε τους ειδικούς όρους, τα προσόντα και τις προϋποθέσεις 
για το διορισμό του Γενικού Διευθυντή της Κ.Ε.Δ., γιαυτούς που κατέ¬ 
χουν και άλλη θέση σε Φορέα του Δημόσιου Τομέα ή είναι συνταξιούχοι 
αυτού, ως εξής: 

α. Ως Γ ενικός Διευθυντής προσλαμβάνεται πτυχιούχος Σχολής Ανω¬ 
τάτου Εκπαιδευτικού Ιδρύματος της ημεδαπής ή ισοτίμου της αλλοδα¬ 
πής, ο οποίος θα είναι Τεχνικός, θα διαθέτει ειδική εμπειρία προσηκό- 
ντως διαπιστουμένη και εξειδικευμένες γνώσεις αναφερομένας στο έργο 
της Εταιρείας, με απόφαση του Διοικητικού Συμβουλίου η οποία θα 
εγκριθεί από τον εποπτεύοντα Υπουργό Οικονομικών. 

β. Οι αποδοχές του καθορίζονται σε ποσοστό 60% των αποδοχών 
της θέσης του Γενικού Δ/ντού, εφαρμοζομένων των διατάξεων του άρ¬ 
θρου 6 του νόμου 1256/1982. 

γ. Η διάρκεια της πρόσληψης είναι για τέσσερα (4) χρόνια και με 
πλήρες ωράριο απασχόλησης. 

δ. Η απόφαση αυτή να δημοσιευτεί στην Εφημερίδα της Κυβέρνησης. 

Αθήνα, 10 Νοεμβρίου 1987 

οι ΥΠΟΥΡΓΟΙ 

ΠΡΟΕΔΡΙΑΣ Ο ΑΝΑΠΛΗΡΩΤΗΣ 

ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΠΟΣΤΟΛΟΣ ΚΑΚΛΑΜΑΝΗΣ ΓΙΩΡΓΟΣ ΠΕΤΣΟΣ 

Αριθ. Α. 5617/3314 (9) 

Πρόσληψη Αναπληρωτή Γενικού Διευθυντή της Κτηματικής Εταιρείας 
του Δημοσίου (Κ.Ε.Δ.). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΑΝΑΠΛΗΡΩΤΗΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 1 παρ. 4 του Υπηρεσιακού Οργανισμού 
της Κτηματικής Εταιρείας του Δημοσίου (ΦΕΚ 466/9.5.1980 τ.Β'). 

2. Τις διατάξεις του άρθρου 1 παρ. 4 του άρθρου 6 του νόμου 1256/ 
1982 (ΦΕΚ 65/31.5.1982 τ.Α') Για την πολυθεσία, την πολυαπα- 
σχόληση και την καθιέρωση ανωτάτου ορίου απολαβών στο Δημόσιο 
Τομέα κ.λπ. αποφασίζουμε: 

Καθορίζουμε τους ειδικούς όρους, τα προσόντα και τις προϋποθέσεις 
για το διορισμό του Αναπληρωτή Γενικού Διευθυντή της Κ.Ε.Δ., γι’ αυ¬ 
τούς που κατέχουν και άλλη θέση σε Φορέα του Δημοσίου Τομέα ή είναι 
συνταξιούχοι αυτού, ως εξής: 

α. Ως Αναπληρωτής Γενικός Διευθυντής προσλαμβάνεται πτυχιού- 
χος Σχολής Ανωτάτου Εκπαιδευτικού Ιδρύματος της ημεδαπής ή ισοτί¬ 
μου της αλλοδαπής, ο οποίος θα είναι Τεχνικός, και θα διαθέτει εμπειρία 
προσηκόντως διαπιστουμένη στα θέματα της Εταιρείας, με απόφαση 
του Διοικητικού Συμβουλίου της Εταιρείας. 

β. Οι αποδοχές του καθορίζονται σε ποσοστό 60% των αποδοχών 
της θέσης του Αναπληρωτού Γενικού Δ/ντού, εφαρμοζομένων των δια¬ 
τάξεων του άρθρου 6 του νόμου 1256/1982. 

γ. Η διάρκεια της πρόσληψης είναι για τέσσερα (4) χρόνια και με 
πλήρες ωράριο απασχόλησης. 

δ. Η απόφαση αυτή να δημοσιευτεί στην Εφημερίδα της Κυβέρνησης. 

Αθήνα, 10 Νοεμβρίου 1987 

οι ΥΠΟΥΡΓΟΙ 

ΠΡΟΕΔΡΙΑΣ , ΑΝΑΠΛΗΡΩΤΗΣ 

ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΠΟΣΤΟΛΟΣ ΚΑΚΛΑΜΑΝΗΣ ΓΙΩΡΓΟΣ ΠΕΤΣΟΣ 

-♦- 

Αριθ. ΤΠΠΟ/ΔΙΟΙΚ/Α7/44293 (10) 

Καθορισμός αριθμού προσώπων για ανάθεση έργου με μίσθωση από το 

ΪΠΠΟ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΠΟΛΙΤΙΣΜΟΥ 

Έχοντας υπόψη: 

1. Τις διατάξεις της παραγρ. 6 του άρθρου 9 του Ν. 1256/82. 

2. Τις διατάξεις της παραγρ. 2 του άρθρου 22 του Ν. 1288/82. 

3. Την αριθ. 708/3.11.87 Πράξη Προεδρίας της Κυβέρνησης. 


4. Τις επείγουσες υπηρεσιακές ανάγκες για ανάθεση έργου με μί¬ 
σθωση από το ΥΠΠΟ σε Καθαρίστριες, τις οποίες ανάγκες δεν επαρκεί 
να καλύψει το υπάρχον τακτικό προσωπικό, αποφασίζουμε: 

Καθορίζουμε σε δέκα πέντε (15) τον αριθμό των Καθαριστριών, που 
μπορεί το Υπουργείο Πολιτισμού να αναθέσει με μίσθωση έργου τον Κα¬ 
θαρισμό των Αρχαιολογικών Χώρων, των Μουσείων, καθώς και των 
κτιρίων στα οποία στεγάζονται οι διάφορες Υπηρεσίες του ΥΠΠΟ, για 
χρονικό διάστημα έξι (6) μηνών. 

Η ανωτέρω ανάθεση έργου με μίσθωση, γίνεται με την προϋπόθεση 
ότι δεν εμπίπτει στις απαγορευτικές διατάξεις του Ν. 1256/82 για την 
πολυθεσία και με τον όρο ότι έχει εγκριθεί σχετική πίστωση στον προϋ¬ 
πολογισμό του Υπουργείου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 4 Νοεμβρίου 1987 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΟΛΙΤΙΣΜΟΥ 

. ΑΠ. ΚΑΚΛΑΜΑΝΗΣ 

| ΑΜΑΛΙΑ ΜΑΡΙΑ (ΜΕΛΙΝΑ)-ΜΕΡΚΟΥΡΗ 

-+- 

Αριθ. ΥΠΠΟ/ΑΡΧ/Α1/Φ15/42262/1860 (11) 

Χαρακτηρισμός της περιοχής της Αρχαίας Γυρτώνης Λάρισας ως αρ¬ 
χαιολογικού χώρου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την ΥΠΠΟ/ΔΙΟΙΚ/ΟΕ/Φ09/32530/8.8.86/ΦΕΚ 548/ 
Τ.Β'/12.8.86. 

2. Τις διατάξεις του ΚΝ. 45351/32 «περί Αρχαιοτήτων». 

3. Την ομόφωνη γνωμοδότηση του Τοπικού Συμβουλίου Μνημείων 
Θεσσαλίας, όπως διατυπώθηκε στην αρ. 22/17.6.87 συνεδρία του, 
αποφασίζουμε: 

Χαρακτηρίζουμε ως αρχαιολογικό χώρο το ύψωμα Καστρί στα Β του 
σύγχρονου οικισμού της Γυρτώνης Λάρισας, που διασώζει λείψανα οικι¬ 
σμού των κλασσικών χρόνων της Αρχαίας Γυρτώνης, (τμήματα των 
τειχών και των νεκροταφείων της. 

Στο συνημμένο τοπογραφικό σχέδιο της Γ.Υ.Σ. (αρ. Φ.Χ. 4372/ 
3,4:5.000) ο χώρος οριοθετείται από τις παρακάτω συντεταγμένες: 
α. χ.= -2.500, φ.= .580» 
β. χ.= -1290, φ.= .650 
γ. χ.= -1.300, <ρ.= .1.500 
δ. χ.= -2.500, φ.= .1.500 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

* Αθήνα, 3 Νοεμβρίου 1987 

Με εντολή Υπουργού 
Ο Ειδικός Γραμματέας 
Γ. ΘΩΜΑΣ 

Αριθ. 26829/5530/87 (12) 

Τροποποίηση της 15254/2266/28.4.1982 απόφασης, περί συγκρο- 

τήσεως Πειθαρχικού Συμβουλίου Επιχείρησης Αστικών Συγκοινω¬ 
νιών (ΕΑΣ) για το προσωπικό του τέως ΕΚΤΕΛ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: . 

1. Τις διατάξεις του άρθρου 10 του Ν. 1232/82. 

2. Τις διατάξεις του άρθρου 17 του Ν. 588/77 «περί οργανώσεως 
των Αστικών Συγκοινωνιών Πρωτευούσης και άλλων τινών διατά¬ 
ξεων». 

3. Τις διατάξεις του άρθρου 15 του από 25.6-/6.8.56 Β. Δ/τος, που 
αναριθμήθηκε σύμφωνα με το άρθρο δεύτερο του αρ. 235/68 Β, Δ/τος. 

4. Την αριθ. 15254/2266/28.4.1982 (ΦΕΚ 281/Β/24.5.82) 
απόφασή μας «περί συγκροήσεως Πειθαρχικού Συμβουλίου Επιχείρη¬ 
σης Αστικών Συγκοινωνιών (ΕΑΣ) για το προσωπικό του τέως 
ΕΚΤΕΛ», όπως τροποποιήθηκε μεταγενέστερα με την 5887/1176/ 
13.2.86 απόφασή μας (ΦΕΚ 117/Β/19.3.86). 

5. την από 7.8.1987 αίτηση του υπαλλήλου με Α' βαθμό του κλάδου 
ΠΕ Διοικητικού - Οικονομικού του Υπουργείου Μεταφορών και Επι¬ 
κοινωνιών Θωμά Μακαρούνη, Γραμματέα και Εισηγητή του πιό πάνω 
πειθαρχικού Συμβουλίου, αποφασίζουμε: 

Τροποποιούμε την 15254/2266/28.4.1982 (ΦΕΚ 281/Β/ 
24.5.82) απόφασή μας και ορίζουμε τον υπάλληλο με Α' βαθμό του 
κλάδου ΠΕ Διοικητικού - Οικονομικού Λάμπρο Τσίντζα ως γραμματέα 
και Εισηγητή του Πειθαρχικού Συμβουλίου της ΕΑΣ για το προσωπικό 
τέως ΕΚΤΕΛ, σε αντικατάσταση του Θωμά Μακαρούνη και αναπλη¬ 
ρωτή αυτού τον Παναγιώτη Καραγεώργο σε αντικατάσταση του Βασι¬ 
λείου Καλλιβωκά. 

Κατά τα λοιπά ισχύει η αριθ. 15254/2266/82 απόφασή μας, όπως 
τροποποιήθηκε μεταγενέστερα. 

Η απόφαση αυτή να δημοσιευθεί στην εφημερίδα της Κυβερνή- 
σεως. 

Αθήνα, 23 Οκτωβρίου 1987 

Ο ΥΠΟΥΡΓΟΣ 

ΚΩΝ/ΝΟΣ ΜΠΑΝΤΟΥΒΑΣ 


Αριθ. 36020 (13) 

Συγκρότηση Κεντρικού Εργασιακού Σουμβουλίου των ΕΛ-ΤΑ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Τις διατάξεις του Ν. 1365/1983 «Κοινωνικοποίηση των επιχει¬ 
ρήσεων δημόσιου χαρακτήρα ή κοινής ωφέλειας». 

β) Τις διατάξεις του άρθρου 13 παρ. 1 και 2 του Π.Δ. 295/1986 
«Δομή, ρόλος και τρόπος διοίκησης και λειτουργίας της κοινωνικοποιη¬ 
μένης Επιχείρησης «ΕΛΛΗΝΙΚΑ ΤΑΧΥΔΡΟΜΕΙΑ (ΕΛ-ΤΑ)», απο¬ 
φασίζουμε: 

Συγκροτείται το Κεντρικό Εργασιακό Συμβούλιο (ΚΕΣ) των ΕΛ-ΤΑ 
από τους εξής εκλεγμένους εκπροσώπους των εργαζομένων: 

1. Παναγιώτη Γαρδίκα 

2. Γεώργιο Ρούμπο 

3. Θεμιστοκλή Παπαπάνου 

4. Γεώργιο Καραπανάγο 

5. Νικόλαο Δρόσο 

6. Θεμιστοκλή Οικονόμου 

7. Ανδρέα Πανταζόπουλο 

8. Συμεών Γραμματόπουλο 

9. Βασίλη Βράκα 

β) Η θητεία των παραπάνω είναι τριετής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Νοεμβρίου 1987 

Ο ΥΠΟΥΡΓΟΣ 

ΚΩΣΤΑΣ ΜΠΑΝΤΟΥΒΑΣ 


Αριθ. Φ 42/1/10860 


(14) 


Εγκριση απόφασης του Υπολιμεναρχείου Ιερισσού για αναπροσαρμογή 
ναύλου οχημάτων. 

Ο ΔΙΟΙΚΗΤΗΣ ΤΟΥ ΑΓΙΟΥ ΟΡΟΥΣ 


Έχοντας υπόψη: 

1. Τις σχετικές διατάξεις του άρθρου 178 του Ν. 187/73 «περί 
Κ.Δ.Ν.Δ.» και τις διατάξεις τοιυ Π.Δ. 338/1983 «περί μεταβίβασης 
αρμοδιοτήτων Υ.Ε.Ν. στους Νομάρχες (ΦΕΚ 119/Α'/1983). 

2. Ιο άρθρο 105 και 5 του Συντάγματος. 

3. Γο άρθρο 3 του Ν.Δ. από 16.9.1926 που κυρώνει τον Καταστα¬ 
τικό Χάρτη του Αγίου Όρους. 


4. Τη 42540/269/1.4.81 Εγκύκλιο του ΥΕΝ/ΔΟΛ 2ον. 

5. Το αριθμ. Α 1031/Δ ΙΙΙ7/16.9.87 έγγραφο του Υπουργείου 
Εθνικής Οικονομίας, Δ/νση Τιμών και Εισοδημάτων. 

6. Την 91152/3701/87/22.9.87 Διαταγή ΥΕΝ/ΔΑΚ 3ον «περί 
της αυξήσεως ναυλολογίου επιβατών και οχημάτων Ε/Γ και Ε/Γ - 
Ο/Γ πλοίων», αποφασίζουμε: 

Εγκρίνουμε όπως έχει την 3372/5.10.1987 απόφαση του Υπολι- 
μεναρχείου Ιερισσού «περί αναπροσαρμογής ναύλου οχημάτων στην το¬ 
πική γραμμή ΔΑΦΝΗΣ - ΙΕΡΑΣ ΣΚΗΤΗΣ ΑΓ. ΑΝΝΑΣ», που έχει 
ως εξής: 

ΑΠΟΦΑΣΗ 3372/5.10.1987 

ΘΕΜΑ: Αναπροσαρμογή ναύλου οχημάτων 
Έχοντας υπόψη: 

α) Τις διατάξεις του ΠΔ 338/1983 (ΦΕΚ 119Α/1983) μεταβί¬ 
βαση αρμοδιοτήτων του ΥΕΝ στους Νομάρχες. 

β) Την αριθμ. 42540/269/1.4.1981 εγκύκλιο ΥΕΝ/ΔΟΔ 2ον. 

γ) Το αριθμ. Α 1031/Δ ΙΙΙ7/16.9.1987 έγγραφο του Υπουργείου 
Εθνικής Οικονομίας Δ/νση Τιμών και Εισοδημάτων. 

δ) Την αριθμ. 91152/3701/87/22.9.1987 Δ/γή ΥΕΝ/ΔΑΚ 3ον 
«περί αυξήσεως-ναυλολογίου επιβατών και οχημάτων Ε/Γ και Ε/Γ 
Ο/Γ πλοίων» και 

ε) Τις σχετικές διατάξεις του άρθρου 178 του Ν.Δ. 187/1973 «περί 
ΚΔΝΔ» (ΦΕΚ 261 Α'/73), αποφασίζουμε: 

1. Χορηγούμε αύξηση 10% στους ναύλους των μεταφερομένων με 
Ε/Γ - Π/Κ και Ε/Γ - Ο/Γ σκάφη, οχημάτων, στις παρακάτω τοπικές 
γραμμές της περιοχής μας, ως εξής. 

Α. ΓΡΑΜΜΗ ΔΑΦΝΗΣ - ΙΕΡΑΣ ΣΚΗΤΗΣ 

ΑΓ. ΑΝΝΑΣ Δρχ. ΦΠΑ Σύν. 

α) Φορτηγά οχήματα και φοοτοταξί μέχρι 

3/4 τον. 363 22 385 

β) Φορτηγά οχήματα ωφελίμου φορτίου από 

3/4 μέχρι 3 1/2 τον. 571 34 605 

γ) Φορτηγά οχήματα από 31/2 μέχρι 6 τον. 846 51 897 

δ) Φορτηγά οχήματα από 6 μέχρι 9 τον. 1571 94 1665 

ε) Φορτηγά οχήματα από 9 μέχρι 12 τον. 1781 107 1888 

στ) Φορτηγά οχήματα από 12 μέχρι 15 τον. 1989 119 2108 

ζ) Φορτηγά οχήματα ωφελίμου φορτίου από 

15 τον. και άνω προσαύξηση κατά τόννο 118 07 125 

η) Πλατφόρμες ή ρυμουλκά πλατφόρμας 1635 98 1733 

θ) Επιβατιγά Ι.Χ. · 535 32 567 

ι) Επιβατιγά ταξί 407 24 431 

ια)Επιβατηγάτύπου3/4ή5Τ. ΨΑΟΟΝΙ.Χ. 847 51 898 

ιβ) Επιβατηγά τύπου 3/4 ή 5Τ. ΨΑΟΟΝ ταξί 613 *3 7 650 

ιγ) Βαρέα μηχανήματα μεταφερόμενα με 

πλατφόρμα ή επί οχήματος βάρους άνω των 

15 τον. καταβάλλουν ανά τον. 101 06 107 

2. Επί των ναύλων των οχημάτων παρέχεται έκπτωση 50% στα 
στρατιωτικά οχήματα και στα οχήματα του Δημοσίου παντός τύπου. 

3. Τα αναπηρηκά οχήματα καταβάλλουν ναύλο αντίστοιχο των επι¬ 
βατηγών οχημάτων αναλόγου βάρους μειωμένο κατά 50%. Η έκ¬ 
πτωση αυτή θα χορηγείται υπό τήν προϋπόθεση ότι το αναπηρικό 
όχημα θα συνοδεύεται από τον δικαιούχο ανάπηρο. 

4. Για τα βυτιοφόρα οχήματα υγρών καυσίμων που μεταφέρονται με 
ειδικά δρομολόγια Ε/Γ - Ο/Γ σκαφών, καθορίζουμε ως ναύλο αυτόν 
που ισχύει για τα αντίστοιχα φορτηγά οχήματα, προσαυξημένο κατά 
30%. 

5. Για τη. μεταφορά φορτηγών οχημάτων με υγραέρια, οι ναύλοι δια¬ 
μορφώνονται κατόπιν ελεύθερης συμφωνίας μεταξύ των ενδιαφερομέ¬ 
νων μερών. 

6. Σε περίπτωση ναύλωσης σκάφους προς εκτέλεση εκτάκτου δρομο¬ 
λογίου ο ναύλος καθορίζεται με ιδιαίτερη συμφωνία. 

7. Η απόφαση αυτή είναι υποχρεωτική για τους ενδιαφερομένους και 
ισχύει από τη δημοσίευσή της στην Εφημερίδα της Κυβερνήσεως. 

Ο Λιμενάρχης 

Πλωτάρχης Λ.Σ. ΖΑΧΑΡΙΟΥ ΠΑΝ. 

Η·απόφαση αυτή να δημοσιευθεί όπως έχει στην Εφημερίδα της Κυ¬ 
βέρνησης. 

Καρυές, 22 Οκτωβρίου 1987 
Ο Διοικητής 

ΑΠΟΣΤΟΛΟΣ ΓΛΑΒ1ΝΑΣ . 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





